turjo4nis/wikipedia-bn-dump-20250701 huggingface dataset:
বুদ্ধাব্দ

বুদ্ধাব্দ অথবা বুদ্ধনির্বাণাব্দ হল শাক্যমুনি বুদ্ধের মহাপরিনির্বাণ দিবস থেকে গণিত অব্দ। ৫৪৩ খ্রিস্টপূর্বাব্দের বৈশাখী পূর্ণিমা তিথিতে কুশীনগরে গৌতম বুদ্ধ পরিনির্বাণ (পালি: পরিনিব্বাণ) লাভ করেন। সেই বিশেষ দিন থেকেই ১ বুদ্ধাব্দের সূচনা ধরে নিয়ে প্রচলিত হয় "বুদ্ধাব্দ" বা বুদ্ধ অব্দ। প্রত্যেক বছর চান্দ্র বৈশাখ মাসের পূর্ণিমা তিথিতে (যা "বুদ্ধপূর্ণিমা" নামে খ্যাত) আরম্ভ হয় এই অব্দ। এটি সম্পূর্ণ চন্দ্রাব্দ এবং এই অব্দের মাস এবং দিনাঙ্কের গণনাপদ্ধতি অপরাপর সকল ভারতীয় অব্দের মতোই প্রাচীন "সূর্যসিদ্ধান্ত" থেকে গৃহীত। ভারতীয় চন্দ্রাব্দ গণনাপদ্ধতি অনুসারে বুদ্ধাব্দেও মলমাস গণনার রীতি প্রচলিত আছে। এর ফলস্বরূপ বুদ্ধাব্দ চন্দ্রাব্দ হওয়াসত্ত্বেও সম্পূর্ণ ঋতুভিত্তিক।
  
দক্ষিণ পূর্ব এশিয়ার থাইল্যান্ডে একটি সৌর বর্ষপঞ্জি প্রচলিত আছে যা বুদ্ধাব্দ নামেই পরিচিত। এই অব্দটিও "সূর্যসিদ্ধান্ত" দ্বারা প্রভাবিত এবং এই অব্দে সূর্যসিদ্ধান্তের সৌরবর্ষ গণনার পদ্ধতিটি অনুসৃত হয়ে থাকে। সূর্যের একেকটি রাশিতে অবস্থানের উপর ভিত্তি করে একেকটি মাস গণনা করা হয়। ভারতে প্রচলিত বঙ্গাব্দে এবং প্রাচীন শকাব্দেও অনুরূপভাবেই গণনা করা হয় মাস এবং দিনাঙ্ক। এই অব্দে একেকটি মাসের নামকরণ হয়েছে সৌরমণ্ডলে অবস্থিত একেকটি রাশির সংস্কৃত নামানুসারে।

বৌদ্ধ শিল্প ও সংস্কৃতি
পঞ্জীবর্ষ
নির্দিষ্ট পঞ্জিকা
বর্ষপঞ্জি
বৌদ্ধ উৎসব
নির্দিষ্ট বর্ষপঞ্জি
কোঙ্কণ

কোঙ্কণ (মারাঠি ভাষায়: कोकण) ভারতের পশ্চিম উপকূলে মহারাষ্ট্রের রায়গড় জেলা থেকে কর্ণাটকের মাঙ্গালুরু শহর পর্যন্ত বিস্তৃত একটি বন্ধুর অঞ্চল।

মহারাষ্ট্রের উপকূলীয় জেলাগুলি নিয়ে গঠিত প্রশাসনিক উপবিভাগটিকেও কোঙ্কণ ডাকা হয়। কোঙ্কণের অধিবাসীদেরকে কোঙ্কণী ডাকা হয়, আর তাদের মুখের ভাষাকে বলা হয় কোঙ্কণী ভাষা।

পশ্চিম ঘাট পর্বতমালা কোঙ্কণের পূর্ব সীমানা এবং আরব সাগর এর পশ্চিম সীমানা গঠন করেছে। উত্তরে গঙ্গাবলী নদী এবং দক্ষিণে ময়ুরা নদী যথাক্রমে এর উত্তর ও দক্ষিণ সীমা নির্দেশ করছে। তবে কোঙ্কণের সঠিক ভৌগোলিক সংজ্ঞা প্রদান দূরূহ। বেশির ভাগ সংজ্ঞাতে মহারাষ্ট্রের রায়গড়, মুম্বাই, ঠানে, রত্নগিরি ও সিন্ধুদুর্গ জেলা, গোয়া অঙ্গরাজ্য, এবং কর্ণাটকের উত্তর কর্ণাটক, ওদিপু ও দক্ষিণ কর্ণাটক জেলাগুলিকে কোঙ্কণের অংশ বলে গণ্য করা হয়।

ভারতের অঞ্চল
ভারতের উপকূল
মহারাষ্ট্রের অঞ্চল
ওলন্দাজ বিদ্রোহ

ওলন্দাজ বিদ্রোহ ( (১৫৬৮—১৬৪৮) ছিল স্পেনীয় সাম্রাজ্যের বিরুদ্ধে নিম্ন দেশসমূহের সফল বিদ্রোহ। এর সূত্র ধরে স্বাধীন ওলন্দাজ প্রজাতন্ত্রের জন্ম হয়। স্বাধীন প্রজাতন্ত্রের প্রথম নেতা ছিলেন ভিলেম ভান ওরানিয়ে (Willem van Oranje)। পরবর্তীতে তার বংশধর ও আত্মীয়েরা এই প্রজাতন্ত্রের নেতৃত্ব দেন। ওলন্দাজ বিদ্রোহের ফলে উদ্ভূত প্রজাতন্ত্রটি ছিল ইউরোপের সবচেয়ে প্রথম প্রজাতন্ত্রগুলির একটি, যদিও পরে এটি একটি রাজতন্ত্রে পরিণত হয়।

স্পেন শুরুর দিকে বিদ্রোহটি দমিয়ে রাখতে সক্ষম হয়েছিল। কিন্তু ১৫৭২ সালে বিদ্রোহীরা ব্রিয়েল শহর দখল করে এবং এর ফলে বিদ্রোহ আবার মাথাচাড়া দিয়ে ওঠে। উত্তরের ওলন্দাজ প্রদেশগুলি প্রথমে কার্যত, ও পরে ১৬৪৮ সালে আইনত স্বাধীন হয়। এই বিপ্লব চলাকালে ওলন্দাজ প্রজাতন্ত্র সামুদ্রিক বাণিজ্যের বদৌলতে একটি ঔপনিবেশিক বিশ্ব শক্তিতে পরিণত হয় এবং দেশটিতে অর্থনৈতিক, বৈজ্ঞানিক ও সাংস্কৃতিক সমৃদ্ধি ঘটে।

দক্ষিণের ওলন্দাজ প্রদেশগুলি (বর্তমানে বেলজিয়াম, লুক্সেমবুর্গ ও উত্তর ফ্রান্সে পড়েছে) স্পেনীয় শাসনের অধীনে থাকে। স্পেনীয়দের কঠোর শাসনের কারণে দক্ষিণের অনেক অর্থনৈতিক, বুদ্ধিবৃত্তিক ও সাংস্কৃতিক ব্যক্তিত্ব পালিয়ে উত্তরে চলে যান। ১৬৪৮ সালে বিদ্রোহের অবসানের পর দক্ষিণ নেদারল্যান্ডের বেশির ভাগ এলাকা ফ্রান্সের অধীনে চলে যায়।

তথ্যসূত্র 

নেদারল্যান্ডসের ইতিহাস
বিদ্রোহ
বিশ্বব্যাপী সংঘাত
স্বাধীনতা যুদ্ধ
ফ্রান্স জড়িত যুদ্ধ
পর্তুগাল জড়িত যুদ্ধ
স্পেন জড়িত যুদ্ধ
নেদারল্যান্ড জড়িত যুদ্ধ
ভিক্টোরীয় যুগ

যুক্তরাজ্যের ইতিহাসে ভিক্টোরীয় যুগ () ১৮৩৭ সালের জুন থেকে ১৯০১ সালের জানুয়ারি পর্যন্ত রাণী ভিক্টোরিয়ার শাসনামলকে বোঝানো হয়। এটি ছিল ব্রিটিশ লোকদের জন্য এক দীর্ঘ, সমৃদ্ধিময় যুগ। এসময় সারা বিশ্বে প্রসারিত ব্রিটিশ সাম্রাজ্য থেকে লুটকৃত সম্পদ, এবং নিজদেশে শিল্পজনিত উন্নয়নের ফলে একটি বড়, শিক্ষিত মধ্যবিত্ত শ্রেণী গড়ে ওঠে। অনেক ইতিহাসবিদ ১৮৩২ সালের রিফর্ম অ্যাক্ট পর্যন্ত যুগটিকে সম্প্রসারিত করতে চেয়েছেন, কেননা ভিক্টোরীয় যুগের বিভিন্ন ধারণা ও রাজনৈতিক চিন্তাধারা তখন থেকেই শুরু হয়েছিল। ভিক্টোরীয় যুগের শেষ অর্ধে আবার গোটা ইউরোপেই চলছিল স্বর্ণযুগ বা বেল্‌ এপক (Belle Époque)।

ভিক্টোরীয় যুগের প্রায় পুরোটা জুড়ে ব্রিটেনে শান্তি বিরাজ করেছিল। এর নাম দেওয়া হয়েছে পাক্স ব্রিটানিকা। তবে যুক্তরাজ্য এই যুগের প্রতি বছরই বিশ্বের কোথাও না কোথাও যুদ্ধে লিপ্ত ছিল। এসময় ব্রিটিশ সাম্রাজ্যের অর্থনৈতিক, ঔপনিবেশিক ও শিল্পগত স্থিতাবস্থা অর্জিত হয়। ১৯শ শতকের শেষের দিকে অবশ্য নব্য উপনিবেশবাদের নীতিগুলির কারণে ঔপনিবেশিক সংঘাতের পরিমাণ বাড়তে থাকে এবং শেষ পর্যন্ত তা ইঙ্গ-জান্‌জিবার যুদ্ধ এবং দ্বিতীয় বুর যুদ্ধে পর্যবসিত হয়। অভ্যন্তরীণভাবে রাজনীতি ধীরে ধীরে উদারপন্থার ও সংস্কারের দিকে মোড় নেয় এবং ভোটাধিকারের ব্যাপারে আরও উন্মুক্ত নীতির প্রয়োগ ঘটে।

১৯শ শতকের দ্বিতীয়ার্ধ জুড়ে ইংল্যান্ডের জনসংখ্যা ১ কোটি ৬৮ লক্ষ থেকে ৩ কোটিতে পৌঁছে।  অন্যদিকে আয়ারল্যান্ডের জনসংখ্যা কমে প্রায় অর্ধেক হয়ে যায় (৪৫ লক্ষ)। 

ভিক্টোরীয় যুগের শুরুর দিকে হাউজ অভ কমন্স দুইটি রাজনৈতিক দল নিয়ন্ত্রণ করছিল-- হুইগ ও টোরি। ১৮৫০-এর দশকের পর হুইগরা লিবেরাল পার্টি এবং টোরিরা কনজার্ভেটিভ পার্টি নামে পরিচিতি লাভ করে।

তথ্যসূত্র 

ভিক্টোরীয় যুগ
ঐতিহাসিক যুগ
যুক্তরাজ্যের ইতিহাস
সময়কাল অনুযায়ী যুক্তরাজ্যের ইতিহাস
সময়কাল অনুযায়ী ইংল্যান্ডের ইতিহাস
ভাস্করাব্দ

ভাস্করাব্দ পূর্ব ভারতের অসমে প্রচলিত সৌর অব্দবিশেষ। এটির সঙ্গে বঙ্গাব্দের বিশেষ সাদৃশ্য আছে।

মাসসমূহ 
সৌর ভাস্করাব্দের বারটি মাস এবং তাদের দৈর্ঘ্য নিম্নে প্রদত্ত হল:

এই অব্দে নববর্ষারম্ভ হয় সৌর বৈশাখ মাসের প্রথম দিন অর্থাৎ পয়লা বৈশাখ। মহাসমারোহে এই দিন সমগ্র অসমে পালিত হয় বহাগ বিহু উৎসব।

পঞ্জীবর্ষ
বর্ষপঞ্জি
সৌরচান্দ্রিক বর্ষপঞ্জি
হিন্দু পঞ্জিকা
জাতক

ভারতের প্রাচীনতম গল্পসংগ্রহের নাম হল "জাতক" বা পালি ভাষায় "জাতকত্থ বণ্ণণা"। জাতক হল ভগবান শাক্যমুনি বুদ্ধের পূর্বজন্মের কাহিনির সঙ্কলন। বুদ্ধ মহাধম্মপাল জাতক (৪৪৭) তার পিতাকে শুনিয়ে স্বদ্ধর্মে দীক্ষা দিয়েছিলেন। স্পন্দন জাতক (৪৭৫), দদ্দভ জাতক (৩২২), লটুকিক জাতক (৩৫৭), বৃক্ষধর্ম জাতক (৭৪) ও সম্মোদমন জাতক (৩৩) এই পাঁচটি জাতক শুনিয়ে শাক্য ও কোলিয়দের বিরোধ নিবারণ করেছিলেন। চন্দকিন্নর জাতক (৪৮৫) যশোধরাকে শুনিয়ে পাতিব্রত ধর্ম যে পূর্বজন্ম সংস্কারজ তা বুঝিয়েছিলেন। জাতক বৌদ্ধধর্মের নবাঙ্গের এক অঙ্গ এবং সুত্তপিটক এর অন্তর্গত খুদ্দকনিকায় এর অন্যতম একটি শাখা। ত্রিপিটকের অন্যান্য গ্রন্থেও জাতকের অনেক রেফারেন্স পাওয়া যায়।   অনেকের মতে 'জাতক' হল পৃথিবীর সমস্ত ছোট গল্পের উৎস। বৌদ্ধধর্ম প্রচারের জন্য সম্রাট অশোকের পুত্র মহেন্দ্র (পালি: মহেন্দ) ও তার সহযোগীরা যখন সিংহলে গিয়েছিলেন তখন তারা সমগ্র ত্রিপিটক কন্ঠষ্ঠ ও আত্মস্থ করে স্মৃতিতে ধারণ করে সিংহলে নিয়ে এসেছিলেন এবং বৌদ্ধ ধর্ম প্রতিষ্ঠা করেন।চতুর্থ বৌদ্ধ সঙ্গীতিতে সমগ্র তিপিটক ও অট্ঠকথা সিংহলী ভাষায় অনূদিত করা হয়। পঞ্চম শতাব্দীতে সিংহলি ভাষা থেকে পালি ভাষায় বুদ্ধঘোষ রূপান্তর করেন অট্ঠকথা।যিনি মৈত্রেয় বুদ্ধ এর বোধিসত্ত্ব নামেও খ্যাত। 
এই গল্পগুলির রচনাকাল সম্পর্কে সাহিত্যিক নারায়ণ গঙ্গোপাধ্যায় যা লিখেছিলেন তার কিছু অংশ এখানে তুলে দেওয়া হল -"বর্তমান জাতক কাহিনিমালা যাঁরই অনুদিত হোক এগুলি  ভারতের প্রাচীনতম সঙ্কলন এবং  খ্রিস্টজন্মের দ্বিতীয় বা তৃতীয় শতকের পূর্ববর্তী এ সম্বন্ধে সকলেই একমত হয়েছেন। " জাতকের রচনাকৌশল মধ্যযুগীয় ইউরোপের অনেক রচনাতে গ্রহণ করা হয়েছিল। মূল গল্পেরও অনেকগুলিই পাওয়া যায় 'আরব্য উপন্যাস' বা 'দেকামেরোন'-এ।   আর্য জাতির প্রাচীনতম গল্প সঙ্কলন- এ সম্মান জাতকের যথার্থই প্রাপ্য।
জাতকে প্রায় সাড়ে পাঁচশ গল্প অন্তর্ভুক্ত আছে। এ সব গল্পে ধরা পড়েছে প্রায় সহস্র বছর ব্যাপী ভারতে প্রচলিত বিভিন্ন রীতিনীতি, আচার ব্যবহার তথা জীবনচর্যা।
প্রতিটি জাতকে আছে পাঁচটি অঙ্গ। সেগুলি হল: (১) পচ্চুপ্পন বত্থু (অর্থাৎ সূচনাপর্ব, বর্তমানের পটভূমি), (২) অতীত বত্থু (গদ্যে বোধিসত্ত্বের অতীত জন্মগত মূল কাহিনিটির বর্ণনা), (৩) গাথা-কবিতায় কাহিনির মর্মবীজ (এইগুলিই জাতকের প্রাচীনতম উপকরণ, এদের উপর ভিত্তি করেই পরবর্তীকালে কাহিনির ভাষ্যরূপ), (৪) বেজ্জকরণ (এতে গাথার আক্ষরিক অর্থ ব্যাখ্যা করা হয়েছে), (৫) সমবধান বা যোগ রচনা (পাত্রপাত্রীদের সঙ্গে বর্তমানের ঐক্য বিনিময় করা হয়েছে।

তথ্যসূত্র 

খুদ্দকনিকায়
ভারতীয় সাহিত্য
আদি বৌদ্ধধর্ম
বৌদ্ধ সাহিত্য
ভারতীয় লোককাহিনি
পালি বৌদ্ধ ধর্মগ্রন্থ
কলকাতা ফুটবল লিগ

কলকাতা ফুটবল লিগ ভারতের তথা এশিয়ার প্রাচীনতম ফুটবল লিগ। এই লিগে প্রধানত কলকাতা এবং তার পারিপার্শ্বিক অঞ্চলের দলগুলো অংশ নেয়। বর্তমানে কলকাতা লিগ ৭টি বিভাগে বিভক্ত। পৃষ্ঠপোষকতা জনিত কারণে এটি বর্তমানে কলকাতা ফুটবল লিগ নামে পরিচিত।

১৫৭টি দলের এই লিগের পরিচালনা করে ভারতীয় ফুটবল অ্যাসোসিয়েশন, পশ্চিমবঙ্গ। ১৮৯৮ সালে শুরু হওয়া এই লিগ এশিয়ার সবথেকে প্রাচীন এবং বিশ্বের অন্যতম প্রাচীন ফুটবল লিগ। এই লিগে মোটামুটিভাবে আইএফএ-র নথিভুক্ত ৮,৫০০ খেলোয়াড় প্রত্যেক বছর অংশ নেয়।

গঠন 

কলকাতা ফুটবল লিগের ৭টি ডিভিশন নিম্নলিখিত উপায়ে বিভক্ত:-

সাধারণত ২৬টি দল প্রিমিয়ার ডিভিশনে অংশ নেয়। দুটি একক রাউন্ড-রবিন পর্বে এটি সম্পন্ন হয় ও প্রথম দুই দল আই-লিগ ৩ প্রতিযোগিতা খেলার যোগ্যতা অর্জন করে। শেষ দুই দল প্রথম ডিভিশন লিগে অবনমিত হয়।

পূর্বে আলাদা প্রিমিয়ার ডিভিশন এ ও বি গ্রুপ খেলা হত, যাতে যথাক্রমে ১৪টি ও ১০টি দল খেলত। পরে ২০২৩ মরসুমে গ্রুপ দুটি জুড়ে যায়। প্রথমে একক রাউন্ড-রবিন পর্ব অনুষ্ঠিত হত, তারপর পয়েন্ট তালিকাতে প্রথম পাঁচদল ও শেষ পাঁচদলকে আলাদা গ্রুপে ভাগ করা হয়। তাদের মধ্যে গ্রুপ পর্ব অনুষ্ঠিত হয়। প্রথম গ্রুপের প্রথম দুই দল প্রিমিয়ার ডিভিশন এ-তে উত্তীর্ণ হত ও দ্বিতীয় গ্রুপের শেষ দুই দল প্রথম ডিভিশনে অবনমিত হত।

অর্থ-পুরস্কার

বিজ্ঞাপনী উদ্যোগতা

মৌসুমভিত্তিক ফলাফল

বিজয়ী দলসমূহ 
এই তালিকায় যে একমাত্র প্রিমিয়ার ডিভিশন জয়ীদের নাম নথিভুক্ত করা হয়েছে।

আয়োজক মাঠ 
 রবীন্দ্র সরোবর স্টেডিয়াম
 বারাসাত স্টেডিয়াম
 মোহনবাগান গ্রাউন্ড
 কল্যাণী স্টেডিয়াম
 শৈলেন মান্না স্টেডিয়াম
 মোহামেডান স্পোর্টিং গ্রাউন্ড
 নৈহাটি স্টেডিয়াম
 গয়েশপুর স্টেডিয়াম

সম্প্রচারক

আরও দেখুন 
 কলকাতা হকি লিগ

তথ্যসূত্র

বহিঃসংযোগ 
 কলকাতা ফুটবল লিগের সাইট

ভারতে ফুটবল
ফুটবল প্রতিযোগিতা
১৮৯৮-এ ভারতে প্রতিষ্ঠিত
ভারতের ফুটবল লিগ
পশ্চিমবঙ্গে ফুটবল
কলকাতা প্রিমিয়ার ডিভিশন
রুগেন

রুগেন () উত্তর-পূর্ব জার্মানির উপকূলের কাছে অবস্থিত একটি দ্বীপ। জার্মানির মেকলেনবুর্গ-ফোরপমের্ন রাজ্যের অন্তর্গত এই দ্বীপটি বাল্টিক সাগরে অবস্থিত জার্মানির বৃহত্তম দ্বীপ। দ্বীপটি অনিয়মিত আকৃতির। এর দৈর্ঘ্য ৫১ কিলোমিটার এবং প্রস্থ ২৩ থেকে ৪৫ কিলোমিটার হতে পারে। দ্বীপের পশ্চিম উপকূলের ভূমি নিম্ন; এখানে সাগরের পানি অনুপ্রবেশ করে ইয়াসমুন্ড হ্রদের সৃষ্টি করেছে। দ্বীপের পূর্ব তীরে চুনাপাথরের খাড়া ঢাল সমুদ্র থেকে ১২০ মিটার উঁচুতে উঠে গেছে। ১৬১ মিটার উঁচু পিকবের্গ দ্বীপের সর্বোচ্চ বিন্দু। রুগেন দ্বীপটি রুগেনডাম নামের একটি দেড়-মাইল দীর্ঘ সড়ক ও রেলসেতুর মাধ্যমে জার্মানির মূল ভূখণ্ডের ষ্ট্রালজুন্ড শহরের সাথে সংযুক্ত। রুগেন ও মূল ভূখণ্ডের মধ্যবর্তী সরু সমুদ্রপ্রণালীটি ষ্ট্রেলাজুন্ড নামে পরিচিত। কৃষি ও মৎস্যশিকার এখানকার লোকদের প্রধান অববাহিকা। দ্বীপের অনেকগুলি সমুদ্র তীরবর্তী পর্যটনকেন্দ্র বা রিজর্ট আছে; এদের মধ্যে বিনৎস ও জেলিন উল্লেখযোগ্য। রুগেন দ্বীপের সবচেয়ে বড় শহরটির নাম বের্গেন, আর জাসনিৎস এর প্রধান বন্দর। এই দ্বীপে প্রায় ৭৩ হাজার লোকের বাস।

জার্মানির দ্বীপ
বাল্টিক সাগরের দ্বীপ
ডাল

ডাল/ডাউল (Pulse) () শিম গোত্রের অন্তর্গত খাদ্যশস্য। ডাল প্রধানত বিউলি, মুগ, মসুর, ছোলা, মটর, অড়হর, মাষকলাই, খেসারি প্রভৃতি শুঁটিজাতীয় মৌসুমি ফসলের শুকনো বীজ। সব রকমের ডাল মানুষের জন্য অন্ত্যন্ত প্রয়োজনীয় ও উপকারী। ডাল প্রোটিন প্রধান খাদ্য। এতে প্রোটিনের পরিমাণ শতকরা ২০ থেকে ২৫ ভাগ এবং অত্যধিক লাইসিন থাকায় ও দামে সস্তা হওয়ায় ডালকে প্রায়শই গরিবের আমিষ বলা হয়। প্রোটিন ছাড়াও ডালে পর্যাপ্ত শর্করা, চর্বি ও খনিজ লবণ থাকে। এতে গমের তুলনায় প্রায় দ্বিগুণ ও চালের তুলনায় প্রায় তিন গুণ প্রোটিন আছে।

বাংলাদেশের প্রেক্ষিতে ডাল 

ভারতবর্ষে ডাল চাষ হয়, বিশেষত গাঙ্গেয় - ভাগীরথী উপত্যকায় ২৫০০-২০০ খ্রিস্টপূর্ব সময়ে এবং তারপরেও। ২৫০০-২০০ খ্রিস্টপূর্ব পর্যন্ত সময়ে প্রত্ন-উদ্ভিদবিদ্যার সাক্ষ্য পাওয়া গেছে। সেই সূত্রে এটাও জানা যায় প্রাচীনকালে বাংলা ডালের বিশেষ প্রচলন ছিল। পরবর্তী সময়ে ধীরে ধীরে বাংলায় ডালের প্রচলন বেশি করে শুরু হয়। ডাল একটি রবিশস্য, মূলত সারাদেশে এর চাষ বিস্তৃত। তবে বৃহত্তর ঢাকা, ফরিদপুর, যশোর, কুষ্টিয়া, রাজশাহী, কুমিল্লা, নোয়াখালী ও বরিশাল জেলায় বেশি চাষ হয়। অধিক ধানচাষের ফলে ডাল চাষের জমি পর্যায়ক্রমে কমে যাচ্ছে। দুই দশক আগেও ডাল চাষাধীন জমির পরিমাণ ছিল প্রায় ৩,৩০,০০০ হেক্টর। বর্তমানে দেশে চাহিদার তুলনায় ডাল উৎপাদন হয় অনেক কম। এ জন্য বিদেশ থেকে প্রচুর ডাল আমদানি করতে হয়।

বিভিন্ন ধরনের ডালের জাত 
 খেসারি ডাল
 মসুর ডাল
 মাষকলাই ডাল
 মুগ ডাল
 সোনামুগ ডাল
 সবুজমুগ ডাল
 মটর ডাল 
 ছোলা ডাল
 অড়হর ডাল
 বিউলির ডাল
 কুল্থীর‌ ডাল
 রাজমা‌ ডাল
 তরকার ডাল

বাংলাদেশে ডালের ব্যবহার 
বাংলাদেশে পশুখাদ্য হিসেবেই সাধারণত খেসারির চাষ হয়, তবে দেশের উত্তরাঞ্চলে খাদ্য হিসেবেও জনপ্রিয়। মসুর ডাল অত্যন্ত জনপ্রিয় ও ভোজের একটি প্রাত্যহিক পদ। ছোলা ও মাষকলাই মাঝেমধ্যে খাওয়া হয়। তবে রমজান মাসে ইফতার হিসেবে ছোলা ও এর ডাল (ডালের বেশন) ব্যাপক ব্যবহৃত হয়। এছাড়া ডাল থেকে নানা ধরনের খাবার তৈরি করা যায় যেমন খিচুড়ি, পিঁয়াজু, ঘুঘনি, চটপটি, ডালপুরি ইত্যাদি। ডাল বেটে শুকিয়ে নিয়ে তৈরি করা হয় ডালের বড়ি, যা গ্রামাঞ্চলের একটি পরিচিত খাদ্য৷ বিভিন্ন তরকারিতে এটি মিশিয়ে খাওয়া হয়৷ ডাল থেকে নানা রকম মিষ্টিজাতীয় দ্রব্যও তৈরি করা হয়। যেমন মুগের জিলিপি। শবে বরাতের দিন ডাল দিয়ে হালুয়া তৈরি করার রেওয়াজ আছে।
তাছাড়া নিরামিষ খাদ্য তালিকায়ও এর বেশ পরিচিতি।

বহিঃসংযোগ 
 মসুর ডাল
 মুগডাল

শস্য
আমিষ
অন্ধ্র রন্ধনশৈলী
বাঙালি রন্ধনশৈলী
বিহারি রন্ধনশৈলী
কলাইয়ের পদ
মসুর ডালের পদ
মুহাজির রন্ধনশৈলী
নেপালি রন্ধনশৈলী
পাকিস্তানি স্যুপ এবং স্ট্যু
উদ্ভিদের সাধারণ নাম
পাঞ্জাবি রন্ধনশৈলী
রাজস্থানি রন্ধনশৈলী
উত্তরপ্রদেশী রন্ধনশৈলী
গুজরাতি রন্ধনশৈলী
ভারতীয় রন্ধনশৈলী
পাকিস্তানি রন্ধনশৈলী
করুণা বন্দ্যোপাধ্যায়

{{Infobox actor
| name               = করুণা বন্দ্যোপাধ্যায়
| image              = করুণা বন্দ্যোপাধ্যায়.jpg
| imagesize          = 170px
| caption            = করুণা বন্দ্যোপাধ্যায় পথের পাঁচালীতে
| birthname          = করুণা সেন
| birth_date         = 
| birth_place        = মহেশপুর, সাঁওতাল পরগনা, ব্রিটিশ ভারত (বর্তমান খুলনা বিভাগ,  বাংলাদেশ)
| death_date         = 
| death_place        = কলকাতা
| yearsactive        = 
| notable_works      = পথের পাঁচালীঅপরাজিত
| spouse             = সুব্রত বন্দ্যোপাধ্যায়
| awards             = Nominated Best Actress: অপরাজিত (১৯৫৮)
}}
করুণা বন্দ্যোপাধ্যায় (২৫ ডিসেম্বর ১৯১৯ – ১২ নভেম্বর ২০০১) একজন বাঙালি অভিনেত্রী।

 জীবন 
করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগনার মহেশপুরে। তার পৈতৃক বাড়ি ছিল বর্তমান বাংলাদেশের খুলনার পয়োগ্রামে। তার পিতার নাম শচীন্দ্রনাথ সেন এবং মাতা সুধা সেন। তার স্বামী সুব্রত বন্দ্যোপাধ্যায় কমিউনিস্ট ছিলেন। তিনি রাজনৈতিক কারণে ১৯৪৮ থেকে ১৯৫০ খ্রিষ্টাব্দ পর্যন্ত কারাগারে ছিলেন। সেই সময়ে করুণাদেবী কিছু করার জন্য গণনাট্য সঙ্ঘে যোগ দেন।

 অভিনয় প্রতিভা 
সত্যজিৎ রায় পরিচালিত পথের পাঁচালী এবং অপরাজিত চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন। তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য। এই দুটি চলচ্চিত্র ছাড়াও তিনি সত্যজিৎ রায়ের দেবী এবং কাঞ্চনজঙ্ঘা ছবিতে অভিনয় করেন। এছাড়া তিনি অভিনয় করেছেন মৃণাল সেনের ইন্টারভিউ অগ্রগামীর হেডমাস্টার, শম্ভু মিত্র এবং অমিত মৈত্রের শুভবিবাহ ছবিতে।

গণনাট্য সঙ্ঘে তিনি দীর্ঘকাল ছিলেন। সেখানে সংকেত, জনান্তিকে তার অভিনীত নাটক। তিনি সলিল চৌধুরীর নাটকে অভিনয় করেছেন। এ ছাড়াও তিনি লিটিল থিয়েটার গ্রুপ এবং আরো কয়েকটি সংগঠনে অভিনয় করেছেন।

তার রচিত গ্রন্থ: সর্বজয়া, অ্যান অ্যাকট্রেস ইন হার টাইম। তার চিঠি এবং ডায়রির সংকলন আরেক সর্বজয়া'' তার মৃত্যুর পরে প্রকাশিত।

তথ্যসূত্র

বহিঃসংযোগ 
 
 Page from Lovefilm.com

বাংলা চলচ্চিত্র অভিনেত্রী
১৯১৯-এ জন্ম
২০০১-এ মৃত্যু
বাঙালি মঞ্চ অভিনেত্রী
২০শ শতাব্দীর ভারতীয় অভিনেত্রী
২০শ শতাব্দীর বাঙালি
২১শ শতাব্দীর বাঙালি
বাঙালি অভিনেত্রী
যোগমায়া দেবী কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় চলচ্চিত্র অভিনেত্রী
কোচ ভাষা

কোচ ভাষা একটি তিব্বতী-বর্মী ভাষা। ভারত ও বাংলাদেশের কোচ জাতির মানুষেরা এই ভাষাতে কথা বলেন। বৃহত্তর ময়মনসিংহের শেরপুর, নেত্রকোণা, কিশোরগঞ্জ, গাজীপুর এবং বরেন্দ্র অঞ্চলের পাবনা, বগুড়া, রাজশাহী, মালদহ, রংপুর, দিনাজপুর, জয়পুরহাট ও নওগাঁ জেলায় কোচরা বাস করে। কোচদের নিজস্ব ভাষা থাকলেও নিজস্ব কোন বর্ণমালা নেই। কেবল প্রবীণ ব্যক্তিরাই এ ভাষায় এখন কথা বলে।

তথ্যসূত্র

ভারতের ভাষা
বাংলাদেশের ভাষা
কোচ ভাষাসমূহ
ভারতের অবলুপ্তপ্রায় ভাষা
আসামের ভাষা
ত্রিপুরার ভাষা
ভারতের বিপন্ন ভাষা
দ্বিজ বংশীদাস

দ্বিজ বংশীদাস ভট্টাচার্য্য ষোড়শ শতাব্দীর একজন বাঙালি কবি৷ তার রচনাগুলির মধ্যে মনসামঙ্গল অন্যতম। তার নিবাস অধুনা বাংলাদেশের অন্তর্গত কিশোরগঞ্জ মহকুমার পাটোয়ারী বা পাটুরী গ্রামে৷ তার পিতা যাদবানন্দ ছিলেন একজন সংস্কৃত পণ্ডিত৷ দ্বিজ বংশীর স্ত্রীর নাম সুলোচনা৷ দ্বিজ বংশীদাস ও সুলোচনার একমাত্র সন্তান চন্দ্রাবতী মধ্যযুগের প্রথম মহিলা কবি।

সাহিত্যকর্ম
রচনাবলি 

পদ্মপুরাণ বা মনসামঙ্গল কাব্য

তথ্যসূত্র

১৬শ শতাব্দীর বাঙালি কবি
মধ্যযুগের কবি
বাঙালি পুরুষ কবি
বাঙালি লেখক
ডিডি বাংলা

ডিডি বাংলা দূরদর্শনের একমাত্র ২৪ ঘণ্টার বাংলা উপগ্রহ চ্যানেল। এটি দূরদর্শনের কলকাতা, জলপাইগুড়ি এবং শান্তিনিকেতন কেন্দ্র থেকে সম্প্রচারিত হয়। ভারতে ১৯৫৯ খ্রিষ্টাব্দে টেলিভিশনের সূচনা হলেও পশ্চিমবঙ্গে প্রথম টেলিভিশনের আগমন ঘটে ১৯৭৫ সালের ৯ই আগস্ট।

প্রারম্ভিক পর্যায় 
১৯৭৫ সালের ৯ আগস্ট কলকাতার রাধা ফিল্ম স্টুডিও থেকে এটির যাত্রা শুরু হয়। এটি পূর্বে ডিডি-৭ এবং ডিডি ন্যাশনাল কলকাতা নামে পরিচিত ছিল।

বহিঃসংযোগ 
 দূরদর্শন সংবাদ সাইট

ভারতের টেলিভিশন চ্যানেল
ভারতের গণমাধ্যম
ভারতে বাংলা ভাষার টেলিভিশন চ্যানেল
কলকাতার টেলিভিশন স্টেশন
দূরদর্শন
১৯৭৫-এ পশ্চিমবঙ্গে প্রতিষ্ঠিত
যুক্তরাজ্যে সম্প্রচারিত বিদেশী টেলিভিশন চ্যানেল
সরাসরি সম্প্রচার স্যাটেলাইট পরিষেবা
স্যামুয়েল বোর্ন

স্যামুয়েল বোর্ন () (৩০শে অক্টোবর, ১৮৩৪ - ২৪শে এপ্রিল, ১৯১২) একজন ব্রিটিশ আলোকচিত্রশিল্পী। তিনি মূলত ১৮৬৩ থেকে ১৮৭০ খ্রিষ্টাব্দের মধ্যে ভারতের আলোকচিত্রকর্মের জন্য বিখ্যাত । তিনি ১৮৬৩ খ্রিষ্টাব্দে সিমলাতে চার্লস শেফার্ডের সাথে বার্ন অ্যান্ড শেফার্ড নামে একটি কোম্পানি প্রতিষ্ঠা করেন । পরে এর একটি শাখা কলকাতায় খোলা হয় যা এখনও বর্তমান আছে ।

স্যামুয়েল বোর্নের তোলা কিছু আলোকচিত্র 

ব্রিটিশ আলোকচিত্রশিল্পী
ঔপনিবেশিক ভারতে ব্রিটিশ ব্যক্তি
১৮৩৪-এ জন্ম
১৯১২-এ মৃত্যু
আগ্নেয়াস্ত্র

আগ্নেয়াস্ত্র এক প্রকার হাতিয়ার যা নিয়ন্ত্রিত বিস্ফোরণের দ্বারা এক অথবা একাধিক‌ ক্ষেপণসাধ্য বস্তূ অতি দ্রুত‌ প্রক্ষেপ করতে সক্ষ‌ম‌। বিভিন্ন প্রকার আগ্নেয়াস্ত্র রয়েছে৷
এদের মধ্যে উল্লেখযোগ্য হল:, একে-৪৭, এম ১৯১১, এম১৬ রাইফেল, গ্রেনেড, গ্লক ১৯ ইত্যাদি।

প্রকারভেদ 
অস্ত্রকে বিভিন্ন গুনাবলী অনুসারে বিভিন্নভাবে বিভক্ত করা হয়।
বিভিন্ন গুনাবলী বিশ্লেষণ শেষে আগ্নেয়াস্ত্রসমূহকে প্রধানত নিম্নোক্তভাবে বিভক্ত করা হয়।

 ১. হ্যান্ডগান
 ২. লংগান
 ৩. রাইফেল
 ৪. শটগান
 ৫. সাব মেশিন গান
 ৬. মেশিন গান
 ৭. হেভি মেশিন গান
 ৮. কার্বাইন
 ৯. স্নাইপার
 ১০.অটোমেটিক রাইফেল
 ১১.ব্যক্তিগত নিরাপত্তা বিষয়ক অস্ত্র

কার্যকলাপ 
 ১. ম্যানুয়াল
 ২. লিভার অ্যকশন
 ৩. পাম্প অ্যকশন
 ৪. সেমি অটোমেটিক
 ৫. অটোমেটিক
 ৬. সিলেক্টিভ ফায়ার

উৎপাদক 
বিশ্বে আগ্নেয়াস্ত্র উৎপাদনকারী অনেক দেশ রয়েছে৷ রাশিয়া,যুক্তরাষ্ট্র,যুক্তরাজ্য,চীন ইত্যাদি উল্লখযোগ্য৷

আরও দেখুন 
 আরকেবুসে
 শটগান
 অ্যাসল্ট রাইফেল

তথ্যসূত্র 

 
অস্ত্র
সামরিক প্রযুক্তি
চীনা উদ্ভাবন
প্রক্ষিপ্ত অস্ত্র
বড়িশা

বড়িশা দক্ষিণ কলকাতার একটি লোকালয়। এটি বিখ্যাত জমিদার সাবর্ণ রায়চৌধুরীর বাসভবনের জন্য এবং বিখ্যাত ভারতীয় ক্রিকেটার সৌরভ গঙ্গোপাধ্যায়ের জন্মস্থল হিসেবে খ্যাত। ঐতিহাসিকভাবে এটি কলকাতার সবচেয়ে পুরনো এলাকাগুলির একটি।

অবস্থান
বড়িশা কলকাতা শহরের কেন্দ্র এস্প্লেনেড থেকে ১০ কিলোমিটার দক্ষিণ-পশ্চিমে অবস্থিত। আদিতে এটি একটি আলাদা গ্রাম ছিল। বর্তমানে এটি কলকাতা কলকাতা পৌরসংস্থার  অন্তর্গত ও চারটি ওয়ার্ডে বিভক্ত : ১২৩, ১২৪, ১২৫ ও ১২৬। উত্তরে বিবেকানন্দ মহিলা কলেজ থেকে শুরু করে দক্ষিণে ঠাকুরপুর পর্যন্ত এলাকাটির বিস্তার। বড়িশার মাঝখান দিয়ে ডায়মন্ড হার্বার রোড ও জেমস লং সরণী চলে গিয়েছে।

দর্শনীয় স্থান
বড়িশার দর্শনীয় স্থানের মধ্যে আছে বড়িশা উচ্চ-বিদ্যালয়(১৮৫৬সন),বেহালা চৌরাস্তা, শখের বাজার, সাবর্ণ সংগ্রহশালা, ডগলাস গ্রাউন্ড, চণ্ডী মন্দির ও 
শতাব্দী প্রাচীন মেলা ।
এছাড়াও এখানে "দাদা" তথা ভারতীয় পুরুষ দলের প্রাক্তন অধিনায়ক সৌরভ গাঙ্গুলির আদি বাসভবন অবস্থিত।

দক্ষিণ কলকাতার পাড়া
কলকাতার পাড়া
দিল্লি মেট্রো

দিল্লি মেট্রো (হিন্দি: दिल्ली मेट्रो) ভারতের রাজধানী দিল্লি ও তার পার্শ্ববর্তী গুরগাঁও ও নয়ডা অঞ্চলের দ্রুত পরিবহন ব্যবস্থা। দিল্লি মেট্রো নেটওয়ার্কের পাঁচটি লাইনের সম্মিলিত দৈর্ঘ্য ৩২৭.০০ কিলোমিটার (২০৩ মাইল)। দিল্লি মেট্রোর স্টেশনের সংখ্যা ২৩৬টি; এর মধ্যে ৬৮টি ভূগর্ভস্থ। এই মেট্রোয় উড়াল, ভূপৃষ্ঠস্থ ও ভূগর্ভস্থ – তিন প্রকার লাইনই রয়েছে এবং ব্রড গেজ ও স্ট্যান্ডার্ড গেজ – উভয় প্রকার রোলিং স্টকই ব্যবহৃত হয়।

দিল্লি মেট্রো রেল কর্পোরেশন (ডিএমআরসি) দিল্লি মেট্রো নেটওয়ার্কের দায়িত্বপ্রাপ্ত। ২০১০ সালের এপ্রিল মাসের হিসেব অনুযায়ী, ডিএমআরসি সকাল ৬টা থেকে রাত্রি ১১টার মধ্যে ৩ থেকে ৪.৫ মিনিট ব্যবধানে দৈনিক ১০০টি ট্রেন চালিয়ে থাকে। ট্রেনগুলিতে চার থেকে ছয়টি কোচ থাকে। ওভারহেড ক্যাটেনারির মাধ্যমে ২৫ কিলোওয়াট ৫০ হার্টজ এসি বিদ্যুৎ ট্রেনগুলিতে সরবরাহ করা হয়। দিল্লি মেট্রোর দৈনিক গড় যাত্রীসংখ্যা ১০ লক্ষ। উদ্বোধনের পর সাত বছরে দিল্লি মেট্রো ১০০ কোটিরও বেশি যাত্রী পরিবহন করেছে।

১৯৮৪ সালে দিল্লি ডেভেলপমেন্ট অথরিটি ও আরবান আর্টস কমিশন দিল্লি শহরের জন্য একটি বহুমুখী পরিবহন ব্যবস্থার প্রস্তাব রাখলে দিল্লি মেট্রোর পরিকল্পনা প্রথম গৃহীত হয়। ১৯৯৫ সালে ভারত সরকার ও দিল্লি সরকার যৌথ উদ্যোগে দিল্লি মেট্রো রেল কর্পোরেশন (ডিএমআরসি) স্থাপন করে। ১৯৯৮ সালে নির্মাণকাজ শুরু হয়। ২০০২ সালে দিল্লি মেট্রোর প্রথম অংশ রেড লাইন চালু হয়। এরপর ২০০৪ সালে ইয়োলো লাইন; ২০০৫ সালে ব্লু লাইন, ২০০৯ সালে ব্লু লাইনের একটি শাখা এবং ২০১০ সালে গ্রিন লাইন চালু হয়। প্রকল্পের দ্বিতীয় ভাগে এই লাইনগুলির সম্প্রসারণ এবং নতুন লাইনের নির্মানকাজ চলছে। এর মধ্যে রয়েছে দিল্লি এয়ারপোর্ট মেট্রো এক্সপ্রেস ও ভায়োলেট লাইন, যার কাজ ২০১০ সালের সেপ্টেম্বর মাসের মধ্যে সম্পূর্ণ হওয়ার কথা।

পাদটীকা

তথ্যসূত্র

অতিরিক্ত পাঠ 
 Trenchless Digging - Article in the Tribune (Chandigarh) by D. S. Dhillon. Dated Thursday, January 29, 2004

বহিঃসংযোগ 

 Official site of Delhi Metro Rail Corporation Ltd. (DMRC)
 Real distance map of the Delhi Metro Network

দিল্লি
ভারতে মেট্রো রেল
দিল্লি মেট্রো
ভারতে গণ পরিবহন
দিল্লির পরিবহন ব্যবস্থা
২০০২-এ দিল্লিতে প্রতিষ্ঠিত
নয়াদিল্লি
দিল্লির পরিবহন
ভারতের ৫ ফুট ৬ ইঞ্চি গেজের রেলপথ
ভারতে স্ট্যান্ডার্ড গেজ রেলওয়ে
এয়ার গান‌

এয়ার গান‌ এক প্রকার রাইফেল, পিস্তল অথবা শটগান যা ঘনীভূত বাতাস বা অন্য কোনো গ্যাসের দ্বারা ক্ষেপনসাধ্য বস্তূ প্রক্ষেপ করতে সক্ষ‌ম‌। এয়ার গান মূলত শিকার, বিনোদনমূলক শুটিং এবং প্রতিযোগিতামূলক খেলাধুলা (যেমন অলিম্পিক গেমস্) ইত্যাদি কাজে ব্যবহার করা হয়। এয়ার গান থেকে সাধার‌ন‌ত‌ ক্ষেপনসাধ্য ধাত‌ব‌ বস্তূ প্র‌ক্ষেপ‌ ক‌রা হ‌য় যা পেলেট‌ নামে প‌রিচিত‌। কিছু ক্ষেত্রে এয়ার গান থেকে সিসের গুলি বা ছররা প্র‌ক্ষেপ‌ ক‌রা হ‌য়। যে স‌ব‌ এয়ার গানে ক্ষেপনসাধ্য বস্তু হিসাবে প্লাস্টিকের গুলি ব্যবহার করা হয় তাদের‌ এয়ার স‌ফ্ট্ গান‌ ব‌লা হ‌য়। এয়ার গান তুলনায় আগ্নেয়াস্ত্র অপেক্ষা কম শক্তিশালী হলেও মারনাস্ত্রের কাজ করতে পারে।

প্রকারভেদ 
এয়ার গান মুলত তিন ধরনের হতে পারে, spring-piston, pneumatic, আর CO2. spring-piston ধরনের এয়ার গান সবচাইতে সরল প্রকৃতির আর দামে কম| এতে 0.177 গুলির স্পীড 1200 ফুট প্রতি সেকেন্ড অবধি হতে পারে| এতে সংকূচিত স্প্রীং এর শক্তি কে কাজে লাগানো হয় একটি পিষ্টন এর ওপর| pneumatic এয়ার গানে এয়ার ট্যাঙ্ক লাগানো থাকে, যাতে খুব উচ্চ চাপে বাতাস ভরে রাখা যায়| CO2 এয়ার গানে এয়ার ট্যাঙ্কের বদলে CO2 ট্যাঙ্ক থাকে| এই তিন রকমের ভেতর pneumatic, আর CO2 গানে খুব সঠিক নিশানা লাগানো যায় বলে Olympic আর ISSF (International Shooting Sport Federation) ইভেন্ট এ এগুলো ব্যবহার করা হয়| তবে pneumatic এর দাম অনেক বেশি|

এয়ার গান সংক্রান্ত আইন‌ 
পৃথিবীর এক একটি দেশে এয়ার গানের লাইসেন্স এর এক এক রকম আইন আছে| জাপানে যে কোনো এয়ার গানের জন্য আলাদা লাইসেন্স নিতে হয়| আবার বৃটেন, ভারত, জার্মানি, ইটালি এবং আরো অনেক দেশে একটি নি‍র্দিষ্ট মাত্রার muzzle energy সম্পন্ন বন্দুকের জন্য লাইসেন্স লাগে না| অন্যদিকে আমেরিকাতে এয়ার গান মাত্রই লাইসেন্স বিহীন বন্দুক| তা যদি এয়ার গান প্রযুক্তিতে তৈরি 0.50 ক্যালিবার হেভি মেশিনগান হয় তা কিনতেও লাইসেন্স লাগবে না| বাংলাদেশে বন্যপ্রাণী (সংরক্ষণ ও নিরাপত্তা) আইন, ২০১২ অনুসারে এয়ারগান নিষিদ্ধ।

ক্যালিবার‌ 
এয়ার গানের পেলেট নানা ব্যাসের হয় তবে ৪.৫ মিমি (.১৭৭) এবং ৫.৫ মিমি (.২২) সর্বাধিক‌ জনপ্রিয় | এই ৪.৫ মিমি (.১৭৭) ক্যালিবার হল সবচাইতে accurate যা Olympic আর ISSF ইভেন্ট এ ব্যবহার করা হয়, এছাড়াও .20" (5.0 mm), .25" (6.35 mm), .45" (11.25 mm), .50" (12.5 mm), .58" (14.5 mm) ক্যালিবারের গুলি আছে|

ব্যবহার‌ 
শিকার, বিনোদনমূলক শুটিং এবং প্রতিযোগিতামূলক খেলাধুলা ছাড়া যুদ্ধাস্ত্র হিসাবে এর ব্যবহার সীমিত| গুলির স্পীড আগ্নেয়াস্ত্র অপেক্ষা কম হওয়া এর প্রধান কারণ| যেখানে AK-47 এর গুলির স্পীড ২,৩৪৬ ফুট প্রতি সেকেন্ড সেখানে এয়ার গানে গুলির স্পীড ১২০০ ফুট প্রতি সেকেন্ড। তবে 17th century তে এয়ার গান যুদ্ধে ব্যবহার করা হত| Girandoni Air Rifle হল একটি যুদ্ধে ব্যবহার করা এয়ার গান।
অনেকেই বিয়ে বাড়িতে বংশগত ঐতিহ্যে হিসাবে এয়ার গানের সাহায্য গুলি ফুটিয়ে বিনোদন দিয়ে থাকেন।

নিরাপত্তা এবং অপব্যবহার 
যেহেতু ঐতিহাসিক এয়ার গানসমূহ যুদ্ধবিগ্রহের জন্যই বিশেষভাবে তৈরি করা হয়েছে, তাই আধুনিক এয়ার গানসমূহ প্রাণঘাতী হতে পারে। চিকিৎসা সাহিত্যে আধুনিক এয়ার গানকে মৃত্যুর কারণ হিসাবে উল্লেখ করা হয়েছে।

তথ্যসূত্র 

সামরিক প্রযুক্তি
অস্ত্র
পিস্তল
রাইফেল
শিকারের সরঞ্জাম
সুয়েডীয় উদ্ভাবন
শটগান

শটগান (এছাড়াও ছররা বন্দুক‌ এবং মরিচ বন্দুক, অথবা ঐতিহাসিকভাবে পক্ষিশিকারের বন্দুক হিসেবে পরিচিত) এক প্রকার আগ্নেয়াস্ত্র যা সাধারণত কাঁধে রেখে গুলি ছোড়ার জন্যে নির্মিত। এটি শট নামক ছোট বর্তুল পিলেট গুলি ছোড়ার ক্ষেত্রে নির্দিষ্ট খোলক শক্তি ব্যবহার করে। এছাড়াও কার্তুজের‌ খোলে স‌ঞ্চিত‌ শ‌ক্তির‌ দ্বারা একাধিক‌ ছ‌র‌রা অথ‌বা অস‌মান‌ চেহারার‌ ব‌ন্দুকের‌ গুলি প্র‌ক্ষেপ‌ ক‌র‌তে পারে। এর ফায়ারিং স্পিড কম হলেও এক শটে প্রচুর শক্তি সঞ্চার করতে পারে।

আরও দেখুন
 প্রাচীন বন্দুক
 বন্দুক নিরাপত্তা
 শটগানের তালিকা
 দোচুঙ্গী শটগান

তথ্যসূত্র 
টীকা

গ্রন্থতালিকা

বহিঃসংযোগ

শটগানের খড়ম পৃথকীকরণের আলোকচিত্র
 

পুলিশের অস্ত্র
শটগান